open-index/open-wikipedia-markdown huggingface dataset:
סים-סנדר ונה

**סים-סנדר ונה** (באסטונית: **Siim-Sander Vene**; נולד ב-12 בנובמבר 1990) הוא כדורסלן אסטוני המשחק בעמדות הסמול פורוורד והפאוור פורוורד בסן פבלו בורגוס מליגת המשנה הספרדית.

## קריירה
ונה גדל בז'לגיריס קובנה, בה שיחק לסירוגין בעשר שנותיו הראשונות בקריירה. בתקופה זו יצא להשאלות במספר מועדונים, כמו ריזן לודוויגסבורג הגרמנית, ואף ריגה הלטבית, פרינאו פרינאי הליטאית, ועוד. ב-2013 החל להשתלב בקבוצה הבוגרת של ז'לגיריס, ועד לעזיבתו את הקבוצה ב-2016 רשם 39 הופעות ביורוליג. במהלך שנותיו בקבוצה זכה ונה ב-3 אליפויות (2014–2016) ובשני גביעים (2013 ו-2015).

ב-8 באוגוסט 2016 חתם בניז'ני נובגורוד הרוסית והעמיד ממוצעים של 10.5 נקודות, 4 ריבאונדים ו-37% לשלוש ביורוקאפ. בתום העונה זכה בתואר "כדורסלן השנה האסטוני" . ב-16 באוגוסט 2017 חתם בפלקנסטרו רג'אנה האיטלקית, אך בספטמבר נפצע ברגלו, הושבת לשלושה חודשים ולא שיחק כלל במדי הקבוצה. ב-4 בינואר 2018 חתם בפלקנסטרו וארזה האיטלקית לשארית העונה, ובתום העונה נבחר שוב לכדורסלן השנה האסטוני.

ב-5 בספטמבר 2018 חתם על חוזה לשישה שבועות בבאסקט מנרסה הספרדית כמחליפו של ג'סטין דולמן שנפצע. בתום חוזהו חתם בפואנלברדה הספרדית, אך לאחר שבוע הפעיל סעיף בחוזהו שאפשר לו לעבור לקבוצה שמשחקת ביורוליג, וחתם בגראן קנריה. בארבעה משחקי היורוליג בהם שותף, העמיד ממוצעים של 6.8 נקודות ו-39% לשלוש ב-15 דקות למשחק. בתום העונה זכה בשלישית בתואר "כדורסלן השנה האסטוני".

ב-1 ביולי 2019 שב לפלקנסטרו וארזה האיטלקית. ב-24 במאי 2020 שב לפואנלברדה הספרדית. ב-28 בספטמבר 2021 חתם לחודשיים בלימוז' הצרפתית. ב-4 בינואר 2022 שב לקדנציה שלישית בפלקנסטרו וארזה האיטלקית. ב-9 באוגוסט 2022 חתם בהפועל ירושלים. בחצי הגמר של ליגת האלופות בכדורסל נגד טנריפה, ונה הצטיין עם 15 נקודות ו-3/3 ל-3, כאשר ירושלים הייתה בפיגור 4 כשנותרו 47 שניות לסיום, ונה קלע שלשה עם עבירה שהשוותה את תוצאת המשחק, בזכות הסל הזה ירושלים עלתה לגמר אבל הפסידה לטלקום בון.

ונה החל לשחק בנבחרת אסטוניה בכדורסל ב-2009, וב-2020, לקראת משחקי מוקדמות אליפות אירופה בכדורסל 2022 – מונה לקפטן הנבחרת.

## קישורים חיצוניים

## הערות שוליים

קטגוריה:כדורסלנים אסטונים
קטגוריה:כדורסלני ז'לגיריס קובנה
קטגוריה:כדורסלני ריזן לודוויגסבורג
קטגוריה:כדורסלני VEF ריגה
קטגוריה:כדורסלני ניז'ני נובגורוד
קטגוריה:כדורסלני פלקנסטרו רג'אנה
קטגוריה:כדורסלני וארזה
קטגוריה:כדורסלני מנרסה
קטגוריה:כדורסלני פואנלברדה
קטגוריה:כדורסלני גראן קנריה
קטגוריה:כדורסלני לימוז'
קטגוריה:כדורסלני הפועל ירושלים
קטגוריה:כדורסלני נבחרת אסטוניה
קטגוריה:אסטונים שנולדו ב-1990
יחסי אפגניסטן–הודו

ממוזער|שגרירות אפגניסטן בניו דלהי
**יחסי אפגניסטן–הודו** הם היחסים הדיפלומטיים בין אפגניסטן להודו.

## היסטוריה

בשנות ה-80, הפכה הרפובליקה של הודו למדינה היחידה בדרום אסיה שהכירה ברפובליקה הדמוקרטית הפרו-סובייטית של אפגניסטן. בשנות ה-90 נפגעו היחסים בין המדינות עקב עליית הטליבאן (האמירות האסלאמית של אפגניסטן) שעלו לשלטון כתוצאה ממלחמת האזרחים באפגניסטן. הודו השתתפה בהפלת משטר הטליבאן והפכה לספקית האזורית הגדולה ביותר של סיוע הומניטרי לאפגניסטן. הודים מעורבים בפרויקטים שונים של בנייה במסגרת תוכנית השיקום של אפגניסטן. פקיסטן מאשימה את סוכנות הביון ההודית אגף מחקר וניתוח בכך שהיא תורמת ליצירת תדמית שלילית של פקיסטן ומעורבת בהכשרת המורדים. האשמות אלו הוכחשו על ידי הודו וארצות הברית, למרות העובדה שארצות הברית היא בעלת ברית היסטורית של פקיסטן.

ב-7 ביולי 2008 נערכה מתקפת טרור בקאבול, היעד של הפיגוע היה שגרירות הודו. כתוצאה מהתקיפה נהרגו 58 בני אדם, יותר מ-100 נפצעו בדרגות חומרה שונות. ב-8 באוקטובר 2009, טרוריסטים תקפו שוב את שגרירות הודו בקאבול. כתוצאה מהתקיפה נהרגו 17 בני אדם, עוד 63 נפצעו בדרגות חומרה שונות. הטליבאן לקח אחריות על שני הפיגועים. לאחר האירועים הללו, משרד החוץ של אפגניסטן הצהיר כי הודו היא מדינה אחות ושום אויב לא יכול להרוס את היחסים ביניהם. בשנת 2011, היחסים בין אפגניסטן להודו קיבלו תנופה חזקה לפיתוח בקשר לחתימת הסכם השותפות האסטרטגית, אשר היה ההסכם הבילטרלי הראשון בין אפגניסטן מאז הפלישה הסובייטית ב-1979. בשנת 2010 פרסמה גאלופ נתונים ש-75% מהאפגנים מרגישים טוב יותר לגבי הודו מאשר ארצות הברית וסין, ו-50% מהאפגנים מביעים שביעות רצון מלאה מהמדיניות של הודו, שהיא הדירוג החיובי ביותר להודו מבין כל מדינות אסיה-פסיפיק.

בנובמבר 2023 הודיעה שגרירות אפגניסטן בדלהי כי תפסיק להעניק שירות, עקב "קשיים נמשכים" מהודו.

## נציגויות דיפלומטיות
* אפגניסטן מחזיקה בהודו שגרירות בניו דלהי וקונסוליות במומבאי והיידראבאד.
* הודו מחזיקה באפגניסטן שגרירות בקאבול וקונסוליה כללית בקנדהאר.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–נמיביה

[ממוזער|שר החוץ הנמיבי [אוטוני נוג'ומה (מימין) נפגש עם מקבילו האוסטרלי קווין ראד, 2011]]
**יחסי אוסטרליה–נמיביה** הם יחסי החוץ בין אוסטרליה ונמיביה.

## סקירה כללית
שתי המדינות כוננו יחסים דיפלומטיים בשנת 1990, לאחר שנמיביה קיבלה את עצמאותה מדרום אפריקה. אוסטרליה הייתה תומכת פעילה בדה-קולוניזציה השלווה של נמיביה, הפכה לחברה במועצת האומות המאוחדות בנושא נמיביה ב-1974 ותרמה מהנדסים צבאיים לכוח UNTAG מטעם האומות המאוחדות, כוח שתפקידו היה ללוות ולפקח על מעבר רגוע לעצמאות נמיביה, בשנים 1989–1990. המושלת הכללית האוסטרלית קוונטין ברייס ערכה ביקור ממלכתי בנמיביה במרץ 2009 כדי לקדם את היחסים הבילטרליים.

## נציגויות דיפלומטיות
* אוסטרליה מיוצגת בנמיביה באמצעות הנציבות העליונה שלה בפרטוריה שבדרום אפריקה, ובנוסף מחזיקה קונסוליה כללית בווינדהוק.
* נמיביה מחזיקה באוסטרליה קונסוליה כללית בסידני.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בוטסואנה–בנגלדש

**יחסי בוטסואנה–בנגלדש** הם היחסים הבילטרליים של בנגלדש ובוטסואנה.

## שיתוף פעולה כלכלי
בנגלדש ובוטסואנה גילו עניין להרחיב את הפעילות הכלכלית בין שתי המדינות ונקטו בצעדים הדרושים בהקשר זה. בוטסואנה דחקה בבנגלדש להקים תעשיות טקסטיל במיזם משותף במדינה. בוטסואנה גם ביקשה את עזרתה של בנגלדש בפיתוח מגזר התרופות שלה. בשנת 2009, משלחת עסקית מבנגלדש בראשות Fazlul Haque, הנשיא לשעבר של איגוד יצרני ויצואני הסריגים בבנגלדש (BKMEA), ביקרה בבוטסואנה כדי לבחון דרכים אפשריות להגדלת הסחר וההשקעות הדו-צדדיות. באותה שנה נחתם הסכם מזכרות בין בנגלדש ובוטסואנה לקידום שיתוף פעולה בבניית יכולת, חילופי מידע כלכלי ומסחרי, פיתוח יצוא, בניית תדמית והשקעות בארגונים קטנים ובינוניים (SMME). בשנת 2013, משלחת נוספת ממשרד המסחר של בנגלדש ערכה ביקור רשמי בבוטסואנה.

## שיתופי פעולה אחרים
בוטסואנה הציעה לחתום על הסכם בתחומי הספורט והתרבות עם בנגלדש. נשיא בוטסואנה לשעבר, פסטוס מוגאה, הביע את רצונו לקבל את תמיכתה ושיתוף הפעולה של בנגלדש בפיתוח איכות הקריקט של בוטסואנה. בוטסואנה גם הדגישה על העסקת חקלאים בנגלדשים בבוטסואנה כדי לפתח את המגזר החקלאי שלה.

## מהגרים מבנגלדש
כ-20,000 עובדים בנגלדשים, כולל רופאים, אחיות ומהנדסים, הועסקו בבוטסואנה החל משנת 2013.

## הערות שוליים

קטגוריה:ערכים ללא קטגוריות פיזיות - יחסי חוץ
עונת 2022/2023 בליגת האלופות לנשים

**עונת 2022/2023 בליגת האלופות לנשים של אופ"א** היא העונה ה-22 של אליפות אירופה למועדוני נשים הנערכת על ידי אופ"א, והעונה ה-14 מאז מיתוגה מחדש כליגת האלופות לנשים. זוהי המהדורה השנייה של הטורניר הכוללת שלב בתים.

הגמר ייערך באצטדיון פיליפס באיינדהובן, הולנד. המנצחת תעפיל אוטומטית לשלב הבתים של עונת .

מחזיקת הגביע היא אולימפיק ליון.

## העפלה
מספר הקבוצות המעפילות לתחרות מכל מדינה נקבע לפי דירוג אופ"א לליגות נשים.
* ליגות המדורגות במקומות 1–6 שולחות 3 נציגות.
* ליגות המדורגות במקומות 7–16 שולחות 2 נציגות.
* כל יתר החברות באופ"א (למעט רוסיה) שולחות נציגה אחת.
* מחזיקת הגביע בעונת  מקבלת מקום, אם לא העפילה דרך הליגה המקומית.
להתאחדות החברה באופ"א חייבת להיות ליגת נשים המשוחקת ב־11 שחקניות על מנת לשלוח נציגות לליגת האלופות. נכון לעונה זו, 52 מתוך 55 ההתאחדויות החברות באופ"א עומדות בכללים אלו, כאשר היוצאות מן הכלל הן אנדורה (מועדון אחד המשחק בספרד), ליכטנשטיין (3 מועדונים המשחקים בשווייץ) וסן מרינו (מועדון אחד המשחק באיטליה).
### חלוקת הקבוצות לפי שלב

## לוח זמנים
לוח הזמנים של הטורניר הוא כדלהלן.

## שלב המוקדמות
### סיבוב ראשון
#### מסלול האלופות
##### טורניר 1
מארחת: פומוריה

##### טורניר 2
מארחת: פאוק

##### טורניר 3
מארחת: ספליט

##### טורניר 4
מארחת: אפולון לימסול

##### טורניר 5
מארחת: UKS SMS לודז'

##### טורניר 6
מארחת: יובנטוס

##### טורניר 7
מארחת: אולימפיה קלוז'

##### טורניר 8
מארחת: טוונטה

##### טורניר 9
מארחת: ליובוטן

##### טורניר 10
מארחת: ברז'ניצה

##### טורניר 11
מארחת: ספרטק סובוטיצה

#### מסלול הליגה
##### טורניר 1
מארחת: גלאזגו סיטי

##### טורניר 2
מארחת: רוזנבורג

##### טורניר 3
מארחת: פורטונה יירינג

##### טורניר 4
מארחת: ריאל מדריד

### סיבוב שני
#### מסלול האלופות

#### מסלול הליגה

## שלב הבתים
### בית א'

### בית ב'

### בית ג'

### בית ד'

## שלב הנוקאאוט
הגרלת שלב הנוקאאוט תתקיים ב-10 בפברואר 2023.
### קבוצות שהעפילו

### סיכום

### רבע הגמר
הסיבוב הראשון התקיים ב-21–22 במרץ, והסיבוב השני ב-29–30 במרץ.

|}

### חצי הגמר
הסיבוב הראשון התקיים ב-22–23 באפריל, והסיבוב השני ב-29–30 באפריל.

|}

### הגמר
הגמר נערך ב-3 ביוני 2023 באצטדיון פיליפס שבאיינדהובן, הולנד.

## ראו גם
* עונת 2022/2023 בליגת האלופות
* עונת 2022/2023 בליגה האירופית
* עונת 2022/2023 בליגה האזורית

## קישורים חיצוניים

## הערות שוליים

קטגוריה:ליגת האלופות לנשים
קטגוריה:תחרויות כדורגל ב-2021
קטגוריה:תחרויות כדורגל ב-2022
לודוויגספורשטאדט-איזרפורשטאדט

**לודוויגספורשטאדט-איזרפורשטאדט** (בגרמנית: **Ludwigsvorstadt-Isarvorstadt**) הוא רובע בעיר מינכן. 

הרובע משתרע על פני 4.4 קמ"ר. נכון לשנת 2022 הכיל הרובע 51,644 תושבים.

פסטיבל הבירה הנודע אוקטוברפסט, אשר מהווה נדבך חשוב בתרבות הבווארית, נערך מדי שנה באזור זה של מינכן מאמצע ספטמבר עד יום א' הראשון של אוקטובר. הפסטיבל, הנחשב לגדול בעולם מבחינת מספר המשתתפים, נמשך כ-16 ימים.

## אתרים בולטים
מוקדי עניין בולטים בתחום הרובע:
* המוזיאון הגרמני - אחד המוזיאונים הגדולים בעולם בנושאי מדע וטכנולוגיה. במוזיאון ישנם כ-28,000 מוצגים.
* הגרטנרפלאץ - כיכר עירונית פופולרית
* מתחם טרזינוויזה  - בה נערך מדי שנה פסטיבל הבירה אוקטוברפסט

## גלריית תמונות

Deutsches_Museum_1.JPG|המוזיאון הגרמני
Oktoberfest1.jpg|פסטיבל הבירה "אוקטוברפסט"
Gärtnerplatz_Munich.jpg|הגרטנרפלאץ
Wiesn2006_Luftaufnahme.jpg|מתחם טרזינוויזה


## ראו גם

## קישורים חיצוניים
* 

קטגוריה:מינכן
אדם סינגולדה

**אדם סינגולדה** (נולד ב-6 בספטמבר 1981) הוא יזם טכנולוגיה ואיש עסקים ישראלי. המייסד והמנכ"ל של טבולה.קום, אחת מחברות הפרסום באינטרנט הגדולות בעולם, אשר הונפקה בבורסת נאסד"ק בשנת 2021 לפי שווי של כ-2.6 מיליארד דולר.

## ביוגרפיה

סינגולדה, ששירת ביחידת הצופן בצבא ההגנה לישראל, ב-2007 הקים יחד עם חבריו את טאבולה (Taboola), חברה שעוסקת בהמלצות תוכן באתרים מהמובילים בעולם. בנובמבר 2007 גייסה החברה 1.5 מיליון דולר. לאחר מכן היא גייסה עוד 4.5 מיליון דולרים בנובמבר 2008, ו-9 מיליון דולר באוגוסט 2011. בנוסף, בפברואר 2013 גויסו עוד 15 מיליון דולר.

ביולי 2021, הודיעה החברה על רכישת חברת האי-קומרס קונקסיטי (Connexity) ב-800 מיליון דולר, שהיא אחת הרכישות הגבוהות ביותר שעשתה חברת סטארט-אפ ישראלית.

בשנת 2021, הנפיק סינגולדה את טאבולה לפי שווי של כ-2.6 מיליארד דולר בבורסת נאסד"ק.

## חיים אישיים
אביו הוא הגיטריסט אבי סינגולדה.

סינגולדה נשוי לוויקטוריה ילידת פולין ואב לשני ילדים.

מתגורר בניו יורק.

## קישורים חיצוניים
* 

* 
* 

קטגוריה:יזמים ישראלים
קטגוריה:מייסדי חברות טכנולוגיה ישראלים
קטגוריה:בוגרי גימנסיה גן נחום (ראשון לציון)
קטגוריה:מהגרים מישראל לארצות הברית
קטגוריה:ישראלים שנולדו ב-1981
מאיר ברלינר

**מאיר ברלינר** (בהערכה 1900, בואנוס איירס, ארגנטינה – 11 בספטמבר 1942, מחנה ההשמדה טרבלינקה, פולין) היה אזרח ארגנטינאי ממוצא יהודי, אשר ביצע ב-11 בספטמבר 1942 מעשה של התנגדות יחיד על ידי כך שפצע אנושות את קצין ה-SS מקס ביאלה במחנה ההשמדה טרבלינקה והביא למותו, מה שהפך למקרה הראשון מסוגו במחנה ההשמדה. 

## ביוגרפיה
הפרטים הביוגרפיים המעטים הידועים עליו מגיעים מעדויותיהם של אסירים אחרים במחנה, לרבות כך שהיה אזרח ארגנטינה ולרוע מזלו שהה בפולין על מנת לבקר את משפחתו בדיוק כשפרצה המלחמה, הוא גורש מ, וכי היה נשוי ואב לבת. אשתו ובתו נרצחו בתאי הגזים עם הגעתם לטרבלינקה בזמן שהוא נבחר לעבודות כפייה.   

בערב ה-11 בספטמבר 1942, בתום יום עבודה מפרך, נבחר ברלינר יחד עם עוד מספר אסירים להיות מוצא להורג דבר שקרה לעיתים קרובות במחנה. או אז התנפל על שומר האס אס מקס ביאלה שערך את הסלקציה ודקר אותו, מה שהביא לפציעתו האנושה.  עם מעשה זה, ברלינר גרם להלם ובלבול בקרב האסירים והשומרים אוקראינים, שחששו שמרד קולקטיבי יפרוץ נגדם כעת. ברלינר לא ניסה להימלט, אלא נשאר במקום. עדים מספרים שהוא פתח בשלווה את הז'קט שלו כדי לחשוף את חזהו ואמר *"בבקשה, אני לא מפחד.* *הם יכולים להרוג אותי*."  הוא נהרג מיד במכות קתות רובים.

הייתה זו הפעם הראשונה שקצין אס אס נהרג במחנה השמדה.  סיפורו של מאיר ברלינר זכה לפרסום נרחב ונלקח כאידיאל שיבואו בעקבותיו מרד בגטו ורשה ומרד האסירים הכללי שהתרחש בטרבלינקה ב-2 באוגוסט 1943   

## הערות שוליים

קטגוריה:מרידות יהודים בשואה
קטגוריה:נספים במחנה ההשמדה טרבלינקה
קטגוריה:ארגנטינאים שנולדו ב-1900
קטגוריה:ארגנטינאים שנפטרו ב-1942
היצינג

**היצינג** (בגרמנית: **Hietzing**) הוא רובע בעיר וינה.

הרובע ממוקם בקצה המערבי של העיר, בסמוך ליער ווינרוואלד. ומשתרע על פני 37.70 קמ"ר. נכון לשנת 2016 הכיל הרובע 53,829 תושבים.

## אתרים בולטים
מוקדי עניין בולטים בתחום הרובע:
* ארמון שנברון - ארמונם של קיסרי אוסטריה. כיום הוא מחשובי אתרי התיירות של המדינה ואתר מורשת עולמית מטעם אונסק"ו.
* גן החיות שנברון
* פארק שנברון
* בית הקברות היצינגר - עם המפורסמים שנקברו בבית הקברות נמנים גוסטב קלימט ואנגלברט דולפוס

## גלריית תמונות

Palacio_de_schönbrunn_01.jpg|ארמון שנברון
Tiergarten_Schoenbrunn_overview.jpg|גן החיות שנברון


## קישורים חיצוניים

* 

קטגוריה:וינה: רבעים
גילעד אלטשולר

**גילעד אלטשולר** (נולד ב-3 בינואר 1962) הוא איש עסקים ומנהל השקעות ישראלי. המייסד והמנכ"ל של בית ההשקעות אלטשולר שחם, שמנהל השקעות בהיקף של כ-180 מיליארד ש"ח (נכון ל-2024).

## ביוגרפיה
אלטשולר נולד וגדל ברחובות. שירת בחיל הקשר בצבא ההגנה לישראל. ב-1990, בגיל 27, ייסד אלטשולר את אלטשולר שחם, יחד עם קלמן שחם. בשנת 2010 רכשה אלטשולר שחם את בית ההשקעות "רמקו" מידי איש העסקים רמי רחימי עבור 25 מיליון שקלים. במאי 2021 בעסקה שזכתה להד נרחב, השלימה אלטשולר-שחם את רכישת השליטה בפסגות מקרן אייפקס, תמורת 910 מיליון שקלים.

בית ההשקעות אלטשולר שחם בשליטתו תומך בספורט באמצעות מתן חסות למגוון ספורטאים יחידניים (כולל ספורטאים פאראלימפיים), מועדונים ונבחרות, בשורה ארוכה של ענפים. כמו כן תומך בית ההשקעות בעמותת "ערכים בספורט", הפועלת לשיפור תרבות המשחק בישראל, צמצום האלימות במגרשים וסיוע לספורטאים צעירים לשפר את הישגיהם גם בתחומי חיים אחרים, דרך הקניית ערכי מנהיגות וכלים מעשיים לשיפור עצמי.

### חיים אישיים
אלטשולר נשוי לחן ואב לשלושה ילדים.

## הערות שוליים

קטגוריה:אנשי עסקים ישראלים
קטגוריה:בוגרי אוניברסיטת תל אביב
קטגוריה:רחובות: אישים
קטגוריה:ישראלים שנולדו ב-1962
חימיד מאו

**חימיד מאו מקאמי** (באנגלית: **Himid Mao Mkami**; נולד ב-5 בנובמבר 1992) הוא כדורגלן טנזני המשחק בעמדת הקשר בטליע אל-גיש.

## קריירה
מאו התחיל את הקריירה שלו באקדמיה לכדורגל אליט ובגיל 15 הצטרף לאזאם. ביוני  חתם בפטרוגט מליגת העל המצרית, כעבור שנה חתם ב-ENPPI ושנה לאחר מכן חתם באל-אנחתאג חרבי.

בקיץ  ניהל משא ומתן עם עירוני קריית שמונה מליגת העל.

ב-19 בנובמבר 2013 מאו ערך את הופעת הבכורה שלו בנבחרת טנזניה בתיקו 0-0 שנערך במסגרת משחק ידידות נגד . ב-15 ביולי 2017 הבקיע את שער הבכורה שלו בנבחרת בתיקו 1-1 נגד .

נכלל בסגל נבחרת טנזניה לטורניר גביע אפריקה לאומות 2023.

## תארים
; אזאם
*ליגת העל הטנזנית: 

## קישורים חיצוניים

## הערות שוליים

קטגוריה:כדורגלנים טנזנים
קטגוריה:קשרי כדורגל טנזנים
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:טנזנים שנולדו ב-1992
Forever My Love

"**Forever My Love**" (בעברית: "**לנצח אהבתי**") הוא סינגל שהוקלט על ידי הזמר האנגלי אד שירן בהשתתפות הזמר הקולומביאני ג'יי באלווין. הוא יצא לאור ב-25 במרץ 2022, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.

השיר הגיע למקום השביעי במצעד השירים מתחת להוט 100.

## רקע וכתיבה
השיר נכתב על ידי באלווין ושירן לצד מייקל בראן, ג'סטין קווילס, קווין מורנו. ב-21 במרץ 2022 סיפר שירן שהוא ובאלווין נפגשו בחדר כושר בניו יורק בשנת 2021. לאחר מכן הם בילו יחד את שארית היום, והחלו לשוחח על שיתוף פעולה אפשרי ביניהם. לקראת חג המולד נפגשו השניים באולפן הקלטות, שם כתבו את "Forever My Love" ואת "Sigue". שירן, ששר בספרדית בשירים, ציין כי זה היה מאתגר עבורו ללמוד שפה זרה. באלווין הצהיר כי הוא שמח ששירן נפתח לעולם הרגאטון הלטיני. כשבוע לפני יציאת השירים התראיין שירן ל-*Project NZ* בניו זילנד, וציין כי ההוצאה הבאה שלו תכוון בעיקר לקהל לטיני, ולא לקהל היעד ה"רגיל" שלו.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16.6 מיליון השמעות.

## וידאו קליפ
הווידאו קליפ הרשמי של השיר פורסם ב-25 במרץ, לצד הווידאו קליפ של "Sigue". הוא מציג את שירן ואת באלווין מבצעים את השיר באולפן הקלטות על רקע שחור-לבן. נכון לאוגוסט 2022 עומד מונה הצפיות של הקליפ על למעלה מ-15 מיליון צפיות.

## מיקומי שיא

## הערות שוליים

קטגוריה:שירי אד שירן
קטגוריה:שירי ג'יי באלווין
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי אד שירן
קטגוריה:בלדות משנות ה-2020
קטגוריה:סינגלים בהוצאת יוניברסל מיוזיק לטין אנטרטיינמנט
סיכוי לאהבה

"**סיכוי לאהבה**" הוא אלבום האוסף השני של הזמרת הישראלית אילנה אביטל. זהו אוסף שיצא בפורמט תקליטור כפול בישראל בלבד. נכללים בו שירים רבים מהאלבומים "לאהוב אותך", "זינוק", "רגעים" "בלי בושה", "כיוונים נעלמים", "ילד המחר", "אותך... פעם שנייה", "תוצרת צרפת" ו"נוגעת באושר". את האלבום הוציאה בשנת 2004 לאור חברת התקליטים הד ארצי.

## רשימת רצועות

## הערות שוליים

קטגוריה:אלבומי אילנה אביטל
קטגוריה:אלבומים בעברית
קטגוריה:אלבומי חברת הד ארצי
ת'וראיה אל-באקסאמי

**ת'וראיה אל-באקסאמי** (בערבית: **ثريا الباقسامي**, באנגלית: **Thuraya Al-Baqsami**; נולדה: 1951 בכווית) היא סופרת וציירת כוויתית. עבודותיה הוצגו בלמעלה מ־60 תערוכות יחיד ו-250 תערוכות משותפות עם אמנים נוספים. בין השאר עבודותיה מוצגות במוזיאון הבריטי, במוזיאון אונסק"ו בפריס, במוזיאון גוגנהיים בניו יורק, במוזיאון לזכויות אדם בז'נבה ובמוזיאון הלאומי של כווית. היא עוסקת בציור, יצירת הדפסים, כתיבת ספרי ילדים וספרי מבוגרים. נבחרה להיות בין האמניות שיופיעו בבינאלה של קרנגי אינטנשיונל בפיטסבורג ב־2022.

## ביוגרפיה
אל-באקסאמי היא אחת האמניות הראשונות באזור המפרץ הפרסי. היא החלה לפרסם את סיפוריה הקצרים בתחילת שנות ה-60 עוד בגיל 13, אז החלה גם לצייר.

היא למדה אמנות באוניברסיטת קהיר בשנים 1972–1974. לאחר מכן עברה ללמוד במכון סוריקוב לאמנות בברית המועצות, ובשנים 1974–1981 סיימה תואר ראשון ושני במכון. לאחר סיום לימודיה התגוררה כמה שנים במדינות שונות באפריקה, בעקבות בעלה, שהיה מדינאי כוויתי, בין היתר בדקר שבסנגל, שם נולדו בנותיה. היא חזרה להתגורר בכווית בתחילת שנות ה-80 של המאה ה-20. בשנים 1990–1991 התגוררה עם משפחתה בכווית בזמן הפלישה העיראקית למדינה, טראומה שהשפיעה רבות על אמנותה. בזמן הפלישה העיראקית לכווית היא יצרה למעלה מ-80 יצירות, שכולן עסקו בפלישה. היא תמכה רבות בתנועת ההתנגדות לעיראק ומחתה נגד הכיבוש העיראקי של ארצה.

### ספריה
החלה לכתוב ולפרסם סיפורים קצרים כבר בגיל 13. מאז הוציאה 12 ספרים. היא זכתה בפרס מטעם המדינה על ספרה מ־1993 "Cellar Candles", המתאר את החיים בכווית בזמן הפלישה העיראקית. הספר תורגם מאז ליותר מ־10 שפות.

### אמנותה
אל-באקסאמי נחשבת אמנית מודרנית. היא עוסקת בציור ובהדפסים. עבודותיה מתמקדות בפנים, בעיקר של נשים. היא עוסקת בציוריה בפלישה של עיראק לכווית, במלחמת האזרחים בלבנון, ובמודרניצזיה שעברה כווית החל משנות ה-80. היא מושפעת בעבודתה מאמנות אפריקאית, אירופאית וערבית.

כאחת מחלוצות הציור באזור המפרץ הפרסי, עבודותיה משפיעות על אמניות מודרניות הפועלות במאה ה-21

## חיים אישיים
נולדה בכווית בשנת 1951. בעלה, מוחמד אל-קאדירי, היה דיפלומט כוויתי וסופר. הוא נעצר בזמן הפלישה לכווית וישב בכלא בצרה במשך חודשיים עד לשחרורו. בנותיה הן מונירה אל-קאדירי, אמנית שגרה בברלין, ופאטימה אל-קאדירי (אנ'), מוזיקאית. שתיהן נולדו בסנגל.

## קישורים חיצוניים

* 
* מבחר מיצירותיה של ת'וראיה אל-באקסאמי
* האינסטגרם של ת'וראיה אל-באקסאמי

## הערות שוליים

קטגוריה:נשים מוסלמיות
קטגוריה:נשים כוויתיות
קטגוריה:ציירות כוויתיות
קטגוריה:ציירות המאה ה-20
קטגוריה:סופרות כוויתיות
קטגוריה:אמניות כוויתיות
קטגוריה:ילידות 1951
כתובות מקדש אידליון

[ממוזער|כתובות מקדש אידליון ב[קורפוס הכתובות השמיות]]
**כתובות המקדש באידליון** (בפיניקית: **𐤀𐤃𐤉𐤋**, "אדיל") הן שש כתובות פיניקיות שנמצאו במקדש רשף מכל/אפולון אמוכלוי באידליון שבקפריסין. את הכתובות מצא רוברט המילטון לנג  בחפירותיו באתר בשנת 1869. הן פורסמו לראשונה על ידי פאול שרדר  בשנת 1872. המפורסמת מבין הכתובות הללו ידועה בשם הכתובת הדו־לשונית מאידליון, שעזרה לפענח את הכתב הקיפרי ההברתי. הכתובות נמצאות כיום במוזיאון הבריטי. כל הכתובות הן וריאציות של כתובות נדר פיניקיות.

## רשימת הכתובות ופרסומיהן

## תוכן הכתובות
### הכתובות הדו־לשונית מאידליון
ממוזער|הכתובת הדו־לשונית מאדיל־אידליון
תוכן הכתובות הפיניקי הוא:

נחום סלושץ פירש את הכתובת כך: .

תוכן הכתובות בכתב הקיפרי ההברתי, ביוונית עתיקה, הוא:

#### חשיבות הכתובת במחקר
הכתובת היוותה אבן רוזטה לפענוח הכתב הקיפרי ההברתי.

כתובות דו־לשוניות פיניקיות־קיפריות מימי מלכותו של מלכיתן נמצאו גם בטמסוס.

### כתובת 2
הכתובת ידועה כ־KAI 38.

נחום סלושץ פירש את הכתובת כך: .

### כתובת 3
הכתובת ידועה כ־CIS I 91.

נחום סלושץ פירש את הכתובת כך: . יש המציעים שהניצחון המוזכר פה הוא אותו ניצחון המתואר על טרופאיון מנמל כתיון, אותו הקדישו "מלכיתן מלך כתי ואדיל בן בעלרם וכל עם כתי לאדֹנם לבעל עז" על ניצחונם על אויביהם ועוזריהם הפפים בשנה הראשונה למלכות מלכיתן.

### כתובת 4
הכתובת ידועה כ־CIS I 92.

"ירח כרר" המוזכר בכתובת נזכר גם בלוחיות פירגי. נחום סלושץ פירש את הכתובת כך: .

### כתובת 5
הכתובת ידועה כ־KAI 40.

נחום סלושץ פירש את הכתובת כך: . פתלמיס המוזכר בכתובת זאת הוא תלמי השני פילדלפוס. "איש/אישי כתי" הוא כינוי לאוליגרכיה שהושלטה בממלכה לאחר שתלמי סוטר הרג את פמייתן מלך כתי בשנת 311 לפנה"ס, והוא בניגוד לכינויי השלטונות בצור ועריה: "עם צר", "עם גול", "עם קרתחדשת" וכו'. מניין השנים לפי שנות האוליגרכיה של כתיון מעיד שגם עשורים לאחר הריגת פמייתן וביטול מלכות כתיון ואידליון, אידליון נותרה קשורה לכתיון ותלויה בה. "כנפרס ארסנאס פלדלף" הן העתקה מדויקת מיוונית: κανηφόρου Ἀρσινόης Φιλαδέλφου; "כנפרס" היא תהלוכה של נשיאת הסל שחגגו לכבוד האלהת תלמי וארסינואי (ארסנאס בכתובת), אשתו ואחותו.

### כתובת 6
הכתובת ידועה כ־CIS I 94.

נחום סלושץ פירש את הכתובת כך: .

## ראו גם
* הכתובות הדו־לשוניות מטמסוס
* רשימת כתובות כנעניות וארמיות

## לקריאה נוספת

* 
* Paul Schröder, 6 May 1872, , 6. Mai. Sitzung der philosophisch-historischen, Monatsberichte der Königlichen Preussische Akademie des Wissenschaften zu Berlin; Königliche Preussische Akademie der Wissenschaften.


## קישורים חיצוניים

## הערות שוליים

מקדש אידליון
מקדש אידליון
מקדש אידליון
קטגוריה:קפריסין: ארכאולוגיה
קטגוריה:ממצאים ארכאולוגיים מאבן
מקדש אידליון
נקודת ברון

**נקודת ברון** או **ברון פוינט** (באנגלית: **Beron Point**; בבולגרית: **нос Берон**) היא לשון יבשה בחוף הדרום-מערבי של האי רוברט, באיי שטלנד הדרומיים שבאנטארקטיקה.

נקודת ברון ממוקמת 4.5 קילומטרים דרומית-מזרחית מנקודת נגרה;

נקודת ברון ממוקמת 1.7 קילומטרים ממערב לנונאטאק באחו;

נקודת ברון ממוקמת 1.8 קילומטרים מערבית - צפון-מערבית לנקודת זהרי;

נקודת ברון ממוקמת 3.7 קילומטרים צפונית - מערבית לנקודת אדוארדס;

נקודת ברון ממוקמת 5 קילומטרים צפונית - מזרחית לנקודת אש שבאי גריניץ'.

לשון היבשה גדלה בשטחה בשנים האחרונות, בשל נסיגת הקרחונים שמצויים צפונית-מערבית לנקודת ברון.

## היסטוריה
### מקור השם

נקודת ברון נקראת על שם המדען והמחנך הבולגרי המשפיע דוקטור פטאר ברון.

## קישורים חיצוניים
* נקודת ברון תצלום לווין, תוך סימון אתרים סמוכים באתר קופרניקס

ברון
ברון
נדיה - שם זמני

**נדיה - שם זמני** (באנגלית: **A.K.A Nadia**) הוא סרט קולנוע ישראלי שיצא לאקרנים בשנת 2015 בבימויה של טובה אשר, עם נטע שפיגלמן ועודד לאופולד בתפקידים הראשיים. התסריט נכתב על ידי טובה אשר ובתה ענת אשר. ומספר על בחורה ישראלית שנשואה לעורך דין ישראלי ולהם בת ובן מהם היא מסתירה את העובדה כי נולדה למשפחה מוסלמית במזרח ירושלים.

בסרט מופיע בתפקיד קטן השחקן ג'ון הרט באחת מהופעותיו האחרונות בקולנוע.

## תקציר העלילה
נדיה אל כאביר (נטע שפיגלמן) היא בחורה ערביה ממזרח ירושלים. היא מאוהבת בנימר קאסם (עלי סלימאן). נימר הוא פעיל פלסטיני ונרדף על ידי הרשויות הישראליות. הוא מודיע לה כי נשלח לבריטניה בשליחות התנועה ונדיה רוצה להצטרף אליו למורת רוחו. לבסוף הוא מתרצה ולפני הנסיעה הם עורכים "טקס" חשאי של חתונה בו הם מתחייבים אחד לשנייה.

בלונדון נמצא נימר במעקב מתמיד ונדיה נמצאת כל היום בחדר וממתינה לו. לבסוף הוא נעצר ונדיה נשארת לבד. היא מוצאת עבודה במכבסה, מגהצת בגדים ועושה שליחויות ללקוחות בעזרת תלת אופן. אחת הלקוחות היא בעלת סטודיו לבלט ונדיה מתרשמת מהרקדניות הצעירות.

לקוח אחר הוא "מס' 347" פנסיונר של ה-MI5 (ג'ון הרט). נדיה מבקשת ממנו שיכין לה דרכון כדי שתוכל לחזור לישראל. הוא מסדר לה דרכון של יהודייה בשם מאיה אלמוזלינו ובונה לה סיפור כיסוי כי כל משפחתה נהרגה בתאונת דרכים.

היא מגיעה לירושלים, לומדת מחול ופוגשת בעורך הדין יואב גולדווסר (עודד לאופולד) שמתרשם מכושר הריקוד שלה. היא לא מספרת לו על עברה והם מתחתנים ומקימים משפחה. בתם הבכורה היא יעלי (אלי קרן-אסף) שמרבה ללכת להפגנות למען השלום והפלסטינים למורת רוחו של אביה. יש לה אח קטן יותר בשם אסף (אגם אוזלבו).

רק אמה של מאיה - אמאל (רובא בלאל-עספור) יודעת על סודה והן נפגשות מדי פעם לשיחה ופיקניק כשמאיה מדברת בעברית ואמה משיבה לה בערבית.

מאיה היא כוריאוגרפית ראשית של להקת בלט מודני ביחד עם סגניתה ורד (נעמה אמית). משלחת של האיחוד האירופי עומדת להגיע לישראל ולהתרשם מהלהקה, דבר שייקדם את הלהקה בכסף ובהופעות. במשלחת נמצא גם נציג פלסטיני - נימר קאסם שקיבל חנינה.

מאיה מזהה את נימר ונכנסת לחרדה פן יתגלה סודה. היא נפגשת עם נימר בחשאיות בלילה והוא מבין שיש לה כעת חיים חדשים. עודד עוקב אחריהם ותוך זמן קצר הוא מקבל את התיק על נימר בעזרת ידיד מהשב"כ ומזהה את אשתו בתור חברתו של נימר - נדיה, ועולמו חרב עליו.

נדיה מציעה להסתיר זאת מכולם ולהמשיך לחיות ביחד אך עודד כועס עליה כי שיקרה לו והוא לא מוכן לחיות עם השקר הזה.

סוף הסרט מתרחש כעבור חמש שנים. מאיה חוזרת לבדה לאנגליה, מוצאת עבודה בחנות ויושבת בודדה בפאב ובדירתה.

יום אחד מגיעה אליה יעלי, הן יושבות אחת מול השנייה ולא מסוגלות לדבר.

## צוות השחקנים

## מועמדות לפרסים
הסרט היה מועמד לחמישה פרסי אופיר:
*פרס אופיר לתסריט המקורי הטוב ביותר - טובה וענת אשר
*פרס אופיר לשחקנית הראשית הטובה ביותר - נטע שפיגלמן
*פרס אופיר למוזיקה המקורית הטובה ביותר - רן בגנו
*פרס אופיר לצילום הטוב ביותר - טליה "טוליק" גלאון
*פרס אופיר לאיפור הטוב ביותר - זיו קטנוב
טובה אשר זכתה בפרס פורום המבקרים והייתה מועמדת לפרס חג'ג' לסרט העלילתי הטוב ביותר בפסטיבל הקולנוע ירושלים.

הסרט צולם בירושלים ובליברפול. המלחין רן בגנו שילב בפסקול הסרט, קטעים מסטאבט מאטר של פרגולזי.

## קישורים חיצוניים

* 
*קדימון לנדיה - שם זמני, באתר יוטיוב
*נדיה - שם זמני, באתר קרן הקולנוע הישראלי
*עמוד הפייסבוק של הסרט
*ראיון עם טובה אשר, באתר "הבמה"

קטגוריה:סרטי 2015
קטגוריה:סרטים בעברית
קטגוריה:סרטים בערבית
קטגוריה:סרטי דרמה ישראליים
קטגוריה:סרטים על הסכסוך הישראלי-פלסטיני
קטגוריה:סרטים ישראליים משנת 2015
Auroralumina

***Auroralumina*** הוא סוג של בעל חיים נכחד ממערכת הצורבים שחי כנראה במי אוקיינוס רדודים בתקופת האדיקר לפני 560 מיליון שנים. המין היחיד הידוע מסוג זה הוא *Auroralumina attenboroughii* והוא הטורף הקדום ביותר שידוע לאדם.

## אטימולוגיה
שם הסוג *Auroralumina* בלטינית הוא "אור השחר" על שום צורתו שמזכירה לפיד אולימפי והמשושים שמזכירים את אש הלפיד. המין היחיד הידוע, הוא *Auroralumina attenboroughii* שניתן כאות כבוד לדייוויד אטנבורו חלוץ בתחום סרטי הטבע, שלמד בבית הספר בלסטרשייר שם נמצא המאובן.

## ביולוגיה
[שמאל|ממוזער|לוח של סלע מתקופת ה[אדיקר. הולוטייפ (משמאל למעלה), *[[צ'ארניה|את צ'רניה]]* (ימין למטה) *וברדגאטיה* (משמאל)]]
המאובן נמצא על לוח סלע גדול ביער צ'רנווד, אנגליה בשנת 2007. החוקרים ניקו את לוח האבן בעזרת לחץ מים גבוה ומצאו עליו סימני מאובנים רבים, אך ניתוח הממצאים ארך 15 שנה, ורק בשנת 2022 דיווחו הפלאונטולוגים שגילו מין חדש למדע. גיל המאובן נעשה בעזרת גבישי זירקון שנמצאו בסלע ותארכו ללפני 560 מיליון שנים. המאובן מורכב מזוג צינורות מתפצלים בגובה 20 ס"מ שבהם חיו בעלי החיים. החלק העליון של הצינורות מתרחב לצורת גביע שמפתחו הוציא היצור את משושיו. מבנה המאובן ממקם אותו במערכת הנקראת צורבים אליה שייכים בין השאר גם מדוזות, אלמוגים צורבים ושושנות ים. לרבים מהמינים במערכה זו יש תאים צורבים ולכן המשושים בראש ה"לפיד" כנראה שימשו לתפוס פלנקטון ובעלי חיים קטנים.

## קישורים חיצוניים

*

## הערות שוליים

קטגוריה:צורבים פרהיסטוריים
קטגוריה:דייוויד אטנבורו
קטגוריה:מאובני טקסונים שתוארו ב-2022
קטגוריה:בעלי חיים שחיו בפרוטרוזואיקון
קופה אמריקה נשים 2014

**קופה אמריקה נשים 2014** (בספרדית: **2014 Copa América Femenina**) הוא הטורניר השביעי של הקופה אמריקה לנשים שארגנה CONMEBOL. הטורניר נערך באקוודור והתקיים מ-11 בספטמבר עד ה-28 בספטמבר 2014. הגביע שימש כטורניר המוקדמות לגביע העולם 2015, שנערך שנה לאחר מכן בקנדה.

באליפות זו לא נערכו משחקי נוקאאוט. הוחלט ש-10 הנבחרות יחולקו לשני בתים, וארבע הנבחרות שיסיימו במקום הראשון והשני יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל, שניצחה בחמישה משבעת משחקיה, זכתה באליפות וקטפה את התואר בפעם השנייה ברציפות. בעקבות זכייתה היא העפילה ישירות לגביע העולם ביחד עם קולומביה, שסיימה במקום השני בבית הגמר. אקוודור שסיימה במקום השלישי נשלחה לשני משחקים בשיטת בית-חוץ נגד טרינידד וטובגו על הכרטיס הנוסף לטורניר. בסיום משחקים אלו, ניצחה אקוודור 0-1 והעפילה גם היא לגביע העולם.

## סיבוב ראשון
### בית א'

### בית ב'

## בית הגמר

## קישורים חיצוניים

קטגוריה:קופה אמריקה נשים
קטגוריה:תחרויות כדורגל ב-2014
קטגוריה:תחרויות כדורגל באקוודור
קטגוריה:2014 באמריקה הדרומית
רוברט קרטר

**רוברט לורנס קרטר ג'וניור** (באנגלית: **Robert Lawrence Carter Jr.**; נולד ב-4 באפריל 1994) הוא כדורסלן אמריקאי המשחק בעמדת הפאוור פורוורד בבני הרצליה.

## קריירה
קרטר שיחק בקבוצות הכדורסל של ג'ורג'יה טק (2012–2014) ושל אוניברסיטת מרילנד (2015–2016). לאחר שלא נבחר בדראפט 2016 ב-NBA, הצטרף לסגל גולדן סטייט ווריורס לקראת ליגת הקיץ של ה-NBA בקיץ 2016.

ב-30 ביולי 2016 חתם בניו באסקט ברינדיזי האיטלקית, ובמהלך העונה העמיד ממוצעים של 13 נקודות ו-6.6 ריבאונדים למשחק, תוך כדי קליעה של 52.5% מהשדה ו-35.5% לשלוש. בקיץ 2017 הצטרף לסגל דנבר נאגטס לליגת הקיץ. לאחר מכן חתם בריטאס וילנה הלטבית, וב-5 בדצמבר 2017 עזב את המועדון בהסכמת שני הצדדים וחתם בגזיאנטפ בסקטבול הטורקית.

ב-13 באוגוסט 2018 חתם בג'ג'יאנג גולדן בולס הסינית, אך לא שיחק בה כלל וב-23 בדצמבר 2018 חתם באפיון בלדייספור הטורקית. לקראת עונת 2019/2020 חתם בשימאנה סוסאנו מג'יק היפנית, והעמיד ממוצעים של 21 נקודות ו-10 ריבאונדים למשחק. ב-19 בספטמבר 2020 חתם ביוקוהמה בי-קורסיירס היפנית. ב-20 ביוני 2021 חתם בסאן-אן נאופיניקס היפנית. ב-10 באוגוסט 2022 חתם בבני הרצליה.

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני המכון הטכנולוגי של ג'ורג'יה
קטגוריה:כדורסלני אוניברסיטת מרילנד
קטגוריה:כדורסלני ניו באסקט ברינדיזי
קטגוריה:כדורסלני ריטאס וילנה
קטגוריה:כדורסלני גזיאנטפ
קטגוריה:כדורסלני בני הרצליה
קטגוריה:אמריקאים שנולדו ב-1994
אדמה (עיר מקראית)

**אַדְמָה** הוא שם עיר הנזכרת במקרא ואשר שכנה באזור כיכר סדום ("כיכר הירדן") בדרום-מזרח ים המלח.

## בתנ"ך
האזכור הראשון בתנ"ך לעיר אדמה הוא בתיאור גבולות הכנעני: , כלומר הגבול הדרום-מזרחי של הכנעני לפי המקרא עבר סמוך לאדמה ולערי הכיכר בכלל.

אזכור נוסף לעיר נמצא במלחמת ארבעת המלכים את החמישה, בתור אחת מהערים שחברו למלך סדום במלחמתו נגד ארבעת מלכי מסופוטמיה: . הסיפור המקראי על המלחמה מסתיים בהפסד לחמשת המלכים ובלקיחת הרכוש מסדום ומעמורה.

העיר אדמה נחרבה, לפי המקרא, בידי אלוהים במהפכת סדום ועמורה יחד עם כל ערי כיכר הירדן, מלבד העיר צוער.

פעמיים בתנ"ך מוזכר גורל העיר כאזהרה לעם: בפעם הראשונה ב  ובפעם השנייה ב 

## המידע הארכאולוגי וההיסטורי
באזור כיכר סדום התקיימו חמש ערים גדולות בתקופת הברונזה הקדומה, ורק בתקופה זו, באלף ה-3 לפנה"ס, יש המשערים כי המספר המקראי כיוון לאחת מהן כאשר ציין את **אַדְמָה**, על אף שכיכר הירדן מזוהה היום בצפון ים המלח ולא בדרומו. לפי טענה אחת חמשת ערי הכיכר המקראיות נזכרות בארכיון העיר אבלה שבסוריה, גם הוא מהאלף ה-3 לפנה"ס, ואף באותו סדר, אך לאחר מכן גילו שאדמה וצבויים נזכרו בלוח אחר. בנוסף לכך, אם מקבלים את השערת מיקומן של חמשת ערי הכיכר, נשללת אפשרות קיומה של מלחמת ארבעת המלכים את החמישה כפי שהיא מתוארת במקרא, שכן ארבעת המלכים המשוערים חיו מאות רבות של שנים אחרי נטישתן הסופית של ערי הכיכר, ומאות שנים מפרידות מבחינה היסטורית גם בינם לבין עצמם. ייתכן כי תיאור המלחמה נכתב במאה ה-7 לפנהס שכן זה זמן קיומן של הערים "עֵין מִשְׁפָּט הִוא קָדֵשׁ" ו"תָּמָר" הנזכרות בו (ספר בראשית, פרק י"ד, פסוק ז'). בנוסף בארכיון העיר מוזכר גם "ב-אר-שע", שלפי מקור זה היה מלך אדמה, ולא מלך עמורה כמו שמוזכר ב.

## הערות שוליים

קטגוריה:יישובי המקרא
קטגוריה:אתרי ספר בראשית
קטגוריה:ים המלח
קטגוריה:מלחמת ארבעת המלכים את החמישה
קטגוריה:ערים עתיקות שנהרסו
קטגוריה:ישויות פוליטיות בתנ"ך
גביע המדינה בכדורגל 2022/2023

**[[גביע המדינה בכדורגל]]** לעונת **[[עונת 2022/2023 בליגת העל בכדורגל|2022/2023]]** היא התחרות ה-84 מאז היווסדה וה-70 מאז קום מדינת ישראל. משחקי התחרות החלו ב-30 באוגוסט 2022. בית"ר ירושלים זכתה בתואר בפעם השמינית בתולדותיה, לאחר שניצחה במשחק הגמר את מכבי נתניה .

## סיבובים מוקדמים
בסיבובים א'-ד' מתמודדות קבוצות ליגה ב' וליגה ג'.

### ליגה ב

שתי קבוצות מכל ליגה מחוזית (מחזיקת גביע המחוז וסגניתה) מעפילות לשלב השישי.

#### ליגה ב' צפון א'

**הפועל עירוני כרמיאל זכתה בגביע המחוזי והעפילה ביחד עם מכבי בני ג'דידה מכר לסיבוב השישי*

#### ליגה ב' צפון ב'

**איחוד בני כפר קרע זכתה בגביע המחוזי והעפילה ביחד עם מכבי נווה שאנן לסיבוב השישי*

#### ליגה ב' דרום א'

**הפועל אזור זכתה בגביע המחוזי והעפילה ביחד עם הפועל לוד לסיבוב השישי*

#### ליגה ב' דרום ב'

**בית"ר נורדיה ירושלים זכתה בגביע המחוזי והעפילה ביחד עם מכבי עירוני קריית מלאכי לסיבוב השישי*

### ליגה ג'

מחזיקת גביע המחוז מעפילה לשלב השישי.

#### ליגה ג' גליל עליון

**מכבי בני אבו סנאן זכתה בגביע המחוז והעפילה לסיבוב השישי*

#### ליגה ג' גליל תחתון

**בית"ר כפר כנא רדואן זכתה בגביע המחוז והעפילה לסיבוב השישי*

#### ליגה ג' יזרעאל

**איחוד צעירי איכסל זכתה בגביע המחוז והעפילה לסיבוב השישי*

#### ליגה ג' שומרון

**מ.כ. צופי חיפה זכתה בגביע המחוז והעפילה לסיבוב השישי*

#### ליגה ג' שרון

**בית"ר כפר סבא זכתה בגביע המחוז והעפילה לסיבוב השישי*

#### ליגה ג' מרכז

**בית"ר יבנה זכתה בגביע המחוז והעפילה לסיבוב השישי*

#### ליגה ג' תל אביב

**שיכון ותיקים רמת גן זכתה בגביע המחוז והעפילה לסיבוב השישי*

#### ליגה ג' דרום

**[[מכבי עירוני קריית גת (כדורגל)|מכבי עירוני קריית גת]] זכתה בגביע המחוז והעפילה לסיבוב השישי*

## סיבוב חמישי

## סיבוב שישי
32 הקבוצות שהעפילו מהשלב הקודם (16 קבוצות מליגות א') ו-16 המעפילות מליגות ב' וג' מתמודדות ביניהן לפי חלוקה למחוזות צפון ודרום. (בסוגריים מצוינת הליגה בה משחקת הקבוצה)

## סיבוב שביעי
בסיבוב זה משתתפות המעפילות מהסיבוב השישי ובנוסף 12 קבוצות מהליגה הלאומית כאשר 4 קבוצות נוספות מהלאומית מעפילות אוטומטית לסיבוב השמיני לפי הגרלה (הפועל פתח תקווה, הפועל ניר רמת השרון, הפועל עכו והפועל אום אל-פחם)

## סיבוב שמיני
לסיבוב זה העפילו המנצחות מן הסיבוב הקודם, 4 קבוצות הליגה הלאומית שזכו בהגרלת הסיבוב הקודם ו-14 קבוצות ליגת העל.

## שלב הנוקאאוט

## גמר

משחק הגמר נערך בין הקבוצות בית"ר ירושלים לבין מכבי נתניה, בתאריך ה-23 במאי 2023 באצטדיון סמי עופר שבחיפה. במשחק ניצחה בית"ר ירושלים בתוצאה 0–3.

## קישורים חיצוניים

* עמוד גביע המדינה, באתר של ההתאחדות לכדורגל בישראל.

## הערות שוליים

קטגוריה:עונות בגביע המדינה בכדורגל
קטגוריה:2023 בישראל: כדורגל
קטגוריה:תחרויות כדורגל ב-2022
קטגוריה:תחרויות כדורגל ב-2023
קטגוריה:2022 בישראל: כדורגל
מרק אזבל

**מרק אזבל** (ברוסית:**Марк Яковлевич Азбель**; 12 במאי 1932 - 31 במרץ 2020) היה פיזיקאי יהודי שנולד בברית המועצות ופעל בישראל.

## קורות חיים
מרק אזבל נולד בפולטבה למשפחת רופאים יהודים. בשנת 1941 לאור התקדמות גרמנית בחזית המלחמה הם עברו לנובוסיבירסק. בשנת 1944 הם חזרו לחרקיב בה אזבל סיים בית הספר בשנת 1948. לאחר סיום בית הספר הוא למד פיזיקה באוניברסיטה בחרקיב ולאחר סיומה היה מורה למתמטיקה בבית ספר ערב.

בשנת 1955 אזבל סיים עבודת הדוקטורט ונקלט לעבודה במכון לחקר פיזיקה בחרקיב. בשנת 1958 הוא סיים עבודת פוסט דוקטורט בהדרכת פיוטר קפיצה ולב לנדאו (שניהם חתני פרס נובל).

אזבל התחיל לעבוד באוניברסיטת מוסקבה ולאחר מספר שנים התמנה לפרופסור. הוא המשיך במחקרים בתחום פיזיקה של מצב מוצק והתמקד במיוחד בתורת המוליכות חשמלית ומוליכות על. על תגלית בתחום זה הוא קיבל פטנט ביחד עם וסבולוד גנטמכר.

בשנת 1972 אזבל ביקש לקבל אישור עליה לישראל וקיבל סירוב. הוא התחיל לערוך ירחון של סמאיזדט "יהודים בברית המועצות". לאחר מאבק שנמשך מספר שנים בתמיכה ציבורית רחבה במדינות המערב הוא קיבל אישור לעזוב את ברית המועצות. בשנת 1981 הוא פרסם ספר Refusenik: Trapped in the Soviet Union בו תיאר את פעילותו בתקופה זו.

אזבל הגיע לישראל והחל לעבוד באוניברסיטת תל אביב בה מונה לפרופסור ולאחר צאתו לגמלאות היה לפרופסור אמריטוס. בתקופה זו אזבל עשה עבודות בתחום פיזיקה קוונטית וביולוגיה.

על פעילותו המחקרית אזבל קיבל "פרס לומונוסוב" (1966, 1968), "פרס לנדאו" (1989) ו"פרס הומבולדט" (2001).

אזבל נפטר ב-2020 ברמת השרון.

## קישורים חיצוניים

* פרסומים בתקופת עבודתו ברית המועצות
* פרסומים בתקופת עבודתו בישראל
* ביוגרפיה
* 

קטגוריה:פיזיקאים ישראלים
קטגוריה:פיזיקאים סובייטים
קטגוריה:פיזיקאים יהודים אוקראינים
קטגוריה:סגל אוניברסיטת תל אביב: פיזיקה ואסטרונומיה
קטגוריה:סגל אוניברסיטת מוסקבה
קטגוריה:זוכי פרס לנדאו
קטגוריה:ישראלים שנולדו ב-1932
קטגוריה:ישראלים שנפטרו ב-2020
אלית ובר

**אלית ובר** (נולדה ב-3 בינואר 1972) היא במאית תיאטרון, בובנאית וביבליותרפיסטית. ביצירותיה משלבת תיאטרון בובות עם מחול, אנימציה ועוד.

הושפעה מאומני בובות בין-לאומיים כמו פרנק זונלה, אילקה שונביין , פיליפ ז'אנטי , ניקול מוסו ונוויל טרנטר .

גדלה בפתח תקווה ולמדה בתיכון ישורון בעיר. בוגרת מצטיינת של בית הספר לתיאטרון חזותי, ובעלת תואר ראשון בתיאטרון ותואר שני בטיפול ביבליותרפיה, שניהם מסמינר הקיבוצים.

## הצגות שיצרה
### הצגות ילדים
* **מוצרט הקטן** - הצגת יחיד של גדית כהן בשילוב תיאטרון אצבעות, חפצים, ויצירות מוזיקליות שהלחין מוצרט. ההצגה הוצגה ברחבי העולם בחסות משרד החוץ הישראלי וזכתה בפרסים רבים -
** זוכת פרס ההצגה הטובה ביותר בפסטיבל חיפה להצגות ילדים 2008
** פרס הבמה לילדים להצגה הבינתחומית הטובה ביותר 2009
** מקום ראשון בפסטיבל הבינלאומי בפלובדיב 2009
** מקום ראשון בפסטיבל הבינלאומי להצגות ולאנימציה בבוקרשט 2009
** מקום ראשון בפסטיבל הילדים בבאניה לוקה 2011
* **[[חייל הבדיל|חייל הבדיל האיתן]]** - עיבוד זוכה פרס העיצוב בפסטיבל הצגות ילדים חיפה לסיפור של אנדרסן. תיאטרון קמגולם, 2010
* **[[דודי שמחה]]** - בימוי, עיבוד ועיצוב לספרו של ע. הלל. תיאטרון המדיטק, 2011
* **אלמלא** - זוכת פרס הצגת היחיד הטובה ביותר של פרס הבמה לילדים ונוער, 2014
* **[[המסע אל האי אולי]]** - על פי סיפור באותו שם של מרים ילן שטקליס. תיאטרון הקרון, 2018

### הצגות למבוגרים
* **[[פרנהיים]]** - עיבוד ומוזיקה של סיפור מאת עגנון להפקת תיאטרון סיפור וחפצים אינטימית המתרחשת כולה על שידת טואלטה נשית מופע הגמר של ובר בבית הספר לתיאטרון חזותי.
* **איך בטעות** - בימוי בשיתוף אביטל דבורי של הצגה של קבוצת דדלוס. תיאטרון הקרון, 2006
* **נמר חברבורות- קרקס בקצה בוגרשוב** - בימוי, עיצוב ועיבוד לבמה על פי סיפור קצר מאת יעקב שבתאי. תיאטרון תמונע, 2008
* **הוא לא נמר** - הצגה בשילוב אלמנטים קרקסיים בובות גוף וחפצים. תיאטרון הגברת, 2016
* **מסע בין סיפורים בסוכות** - בימוי והנחיה של תיאטרון דוקומנטרי בהשתתפות תושבי באר יעקב במסגרת פסטיבל אושפיזין, 2017
* **מעט מידי מעיל** - 2017
* **הרוקמת** - הצגת יחיד של אורלי ויסברוד. הצגה של פחות משעה על התרחשויות היסטוריות מרכזיות בנות למעלה ממאה שנים לצד מאורעות אישיים מאוד של משפחה קטנה אחת. תיאטרון בביט, 2019
* **אשת** - הפקה משותפת של המרכז לאומנויות ותרבות בבוסטון והקונסוליה הישראלית בניו אינגלנד, בהשתתפות רננה רז, יובל פינגרמן וחמש בובות. ההצגה הועלתה גם במסגרת פסטיבל עכו, 2022
* **כבר לא אָ לוֹמָאגֶע** - עיבוד עיצוב ובימוי של סיפורה האמיתי של השחקנית טובה קלינגר ואימה. מרכז תיאטרון בובות חולון, 2022

## חיים אישיים
ובר היא גרושה ואם לילדה. מתגוררת בכרכור.

## קישורים חיצוניים

## הערות שוליים

קטגוריה:בוגרות אולפנית ישורון (פתח תקווה)
קטגוריה:במאיות תיאטרון ישראליות
קטגוריה:בוגרות בית הספר לתיאטרון חזותי
קטגוריה:בוגרי בית הספר לתיאטרון חזותי
קטגוריה:בוגרות סמינר הקיבוצים: הוראה ובימוי תיאטרון
קטגוריה:בוגרי סמינר הקיבוצים: הוראה ובימוי תיאטרון
קטגוריה:בובנאים ישראלים
קטגוריה:בובנאיות ישראליות
קטגוריה:ישראליות שנולדו ב-1972
קטגוריה:ישראלים שנולדו ב-1972
כתובת ענת-אתנה

[ממוזער|הכתובת, כפי שפורסמה על־ידי [שארל-ז'אן-מלכיור דה ווגואה|מלכיור דה ווגואה בשנת 1867.]]
**כתובת [[ענת]]־[[אתנה]]** היא כתובת דו־לשונית בפיניקית וביוונית מסוף המאה הרביעית לפנה"ס על מזבח אבן שנמצאה בפאתי הכפר לרנקס טיס לפיתו , לפטוס בקפריסין. הוא התגלה מעל הכפר, למרגלות אַגֶּר  חרוטי בהרי קירניה שגובהו 6 מטרים והיקפו 40 מטר. הוא התגלה בסביבות 1850, ופורסמה על־ידי שארל-ז'אן-מלכיור דה ווגואה בשנת 1867.

## הכתובת
הכתובת ידועה כ־KAI 42. על המזבח נכתב:

## חשיבות
### תרומה היסטורית
הכתובת הוגדרה כ"עדות החותכת והמעניינת ביותר לזהות בין ענת ואתנה", בשל ההקדשה היוונית לאתנה והפיניקית לענת. היא גם הייתה העדות הראשונה לענת בכתובת כנענית. הכתובת הוקדשה גם למלך פתולמאיוס, הידוע כתלמי סוטר, וכינויה של אתנה "Σωτείρᾳ" הוא המקבילה הנקבית לכינוי זה. הניצחון הנזכר בכתובת היוונית מתייחס, ככל הנראה, לתבוסת הקואליציה הקיפרית, שנתמכה בידי אנטיגונוס מונופתלמוס ובראשה עמד Πράξιππον, בידי תלמי בשנת 312 לפנה"ס.

### קרבה למקרא
כינויה של ענת "מעז חים" או "עז חים" מקביל למספר התייחסויות מקראיות ליהוה. שמו של המקדיש "בעלשלם בן ססמי" קרוב מאוד ל"שלום בן ססמי" המופיע במקרא. השם "ססמי" מופיע גם בכתובת עשתרתפלס מחמון ובכתובת קבורה פיניקית ביוונית ממרשה (כ־Σεσμαίου).

## ראו גם
* רשימת כתובות כנעניות וארמיות
* הכתובת הדו-לשונית מאידליון

## לקריאה נוספת
* G. M. Lee (1969) On a Phoenician Bilingual Inscription at Larnax, Lapethos, Palestine Exploration Quarterly, 101:2, 122-122, 
* 

## הערות שוליים

ענת-אתנה
ענת-אתנה
קטגוריה:ממצאים ארכאולוגיים מאבן
קטגוריה:אתנה
איגוד האגרוף הבין-לאומי

**איגוד האגרוף הבין-לאומי** (באנגלית: **International Boxing Association**; בראשי תיבות: **IBA**) הוא איגוד ספורט שמנהל תחרויות אגרוף מקצועי וחובבני ברמה בין-לאומית, ביניהן אליפות העולם באגרוף. עד השעייתו בשנת 2023 על ידי הוועד האולימפי הבין-לאומי, הארגון היה אחראי גם על ניהול תחרויות האגרוף במשחקים האולימפייים.

## היסטוריה

האגודה נוסדה במהלך אולימפיאדת הקיץ 1920 באנטוורפן על ידי נציגי האגודות הלאומיות של אנגליה, צרפת, בלגיה, ברזיל והולנד. ב-24 באוגוסט 1920 הוקמה הפדרציה הבינלאומית לאגרוף חובבים (בצרפתית: Federation Internationale de Boxe Amateur, FIBA).

FIBA פורקה בנובמבר 1946 עקב אובדן אמון בחלק ממנהיגי הארגון, עקב התנהגותם במלחמת העולם השנייה. האיגוד הבינלאומי לאגרוף חובבים נקרא להחליף אותו.

60 שנה לאחר מכן, AIBA החלה לשלוט באגרוף באולימפיאדה מבלי להשתמש במילה "חובב".

בשנת 2019 השעה הוועד האולימפי את ההתאחדות מניהול התחרויות, וב-2023 ביטל לחלוטין את ההכרה בה בגלל הצטברות ראיות לבעייתיות במינוי שופטים, להטיית קרבות, לניהול כושל, לאי סדרים בכספים וחשד לשחיתות. ההתאחדות הייתה הגוף המנהל הבינלאומי הראשון שהורחק מהמשחקים האולימפיים.

נשיא ה-IBA מאז סוף 2020 היה הרוסי אוּמר קרמליוב. הוא היה מקורב לנשיא ולדימיר פוטין, וכמה חודשים לאחר שנבחר להנהיג את ההתאחדות הוא העביר את רוב פעילויותיה לרוסיה, הפך את החברה הממשלתית הרוסית גזפרום לספונסרית יחידה שלה.

עד ההשעיה, ההתאחדות כלל 195 התאחדויות אגרוף לאומיות משש יבשות.

## קישורים חיצוניים
* 

## הערות שוליים

קטגוריה:אגרוף (ספורט)
קטגוריה:ארגוני ספורט בין-לאומיים
משטרת מיאנמר

**משטרת מיאנמר** (בבורמזית: **မြန်မာနိုင်ငံ ရဲတပ်ဖွဲ့**, ראשי תיבות**: MPF**), לשעבר **משטרת העם** (**ပြည်သူ့ ရဲတပ်ဖွဲ့**) היא הגוף האחראי לאכיפת החוק במיאנמר. היא הוקמה בשנת 1964 כמחלקה עצמאית אשר כפופה למשרד הפנים של המדינה.

## היסטוריה
### השלטון הבריטי במיאנמר
כוח המשטרה המרכזי בבורמה תחת השלטון הבריטי היה **משטרת בורמה**. בנוסף פעלו גם כוחות משטרה סמי־צבאיים שונים ובהם "המשטרה הצבאית של בורמה", "משטרת הרכבות", ו"משטרת העיר רנגון". החל מסביבות שנת 1891, רוב התפקידים הבכירים במשטרת בורמה אוישו בידי אנשי הסגל של משטרת הודו הקיסרית.

בשנת 1872, ראש המחוז השלישי של מרגווי, סר אשלי דין (1870–1875), מינה את שוטר המשטרה הראשון שיוצב במליוון – כפר הנמצא כ־24 מייל צפונית לנקודה הידועה בהווה בשם ויקטוריה פוינט.

אחד מהשוטרים המפורסמים ביותר בבורמה מאותה תקופה הוא הסופר ג'ורג' אורוול, שהצטרף בשנת 1922 למשטרת הודו הקיסרית בבורמה. שוטר קולוניאלי מפורסם נוסף בבורמה היה הקטור יו מונרו, שנודע בשם העט "סאקי".

### לאחר העצמאות (1948–הווה)
ממוזער|שוטרי משטרת מיאנמר חוסמים מפגינים בשכונת באהאן שביאנגון, 2016
משטרת מיאנמר מוסמכת לבדוק מקומות ציבוריים והתכנסויות, לפקח על הסדר, לאכוף את החוק, לעצור חשודים, לחקור פשעים, לשמור על שקט חברתי, ולהגן על חיי הציבור ורכושו.

ב־16 במרץ 1988, בעקבות הריגתם של שני סטודנטים במהלך ההפגנות למען דמוקרטיה במדינה , סטודנטים שצעדו בעיירה פרום (Pyay) נתקלו בכוחות היחידה למהומות של משטרת מיאנמר בקרבת אגם איניה (Inya Lake). רבים מהם הוכו למוות או טבעו, ועל פי חלק מהדיווחים והערכות, מספר הקורבנות הגיע לכ‑200.

במרץ 2021, במהלך ההפגנות נגד ההנהגה הצבאית במחוז הלהינג תיאר (Hlaing Tharyar) ביאנגון, כוחות הביטחון של מיאנמר, ובכלל זה המשטרה, השתמשו בכוח קטלני נגד מפגינים ותומכיהם, ובמהלך האירועים נהרגו לפחות 65 אזרחים. האירוע תועד על ידי ארגוני זכויות אדם בינלאומיים, כגון "Human Rights Watch".

## הארגון
החל מ-21 ביולי 2023, הגנרל זין מין היט מכהן כמפכ"ל משטרת מיאנמר, ומטה הארגון ממוקם בבירת המדינה נייפידאו.

### כוחות המשטרה של המדינות והאזורים
ישנן 14 מפקדות משטרה מדינתיות ומחוזיות, ועוד שלוש מפקדות נוספות, שבראשן עומדים בריגדירים או קולונלים של המשטרה. תחומי השיפוט שלהן מחולקים בהתאם למינהל האזרחי. למדינות ולמחוזות, וכן ליחידות הנוספות, יש מעמד זהה.

כל מפקדת משטרה מדינתית או מחוזית מורכבת מארבעה רכיבים:
* משרד מפקד משטרת המדינה/אזור
* משרד מפקד משטרת המחוז (District)
* משרד מפקד משטרת היישוב (Township)
* תחנות משטרה

### מחלקות מיוחדות
משטרת מיאנמר כוללת מספר מחלקות מיוחדות המיועדות למילוי תפקידים ספציפיים מעבר לפעילות השוטפת של הכוחות האזוריים. בין המחלקות המיוחדות הבולטות ניתן למנות את: 
* כוח המשטרה הביטחוני
* כוח משמר הגבול
* מחלקת המודיעין המיוחד (סניף מיוחד)
* מחלקת החקירות הפליליות (CID)
* משטרת הרכבות
* כוח המשטרה למאבק בסחר בבני אדם
* משטרת ימית
* משטרת תעופה
* מחלקת אכיפת סמים
* כוח החקירות הפיננסיות
* משטרת התנועה של מיאנמר
* משטרת ביטחון תיירות
* משטרת ביטחון שדות נפט
* משטרת ביטחון יערות
* משטרת כבישים מהירים
* משטרה עירונית

## קישורים חיצוניים

* 

## הערות שוליים

קטגוריה:מיאנמר: צבא וביטחון
מיאנמר
עונת 1988/1989 בליגת המשנה ההולנדית

**עונת 1988/1989 בליגת המשנה ההולנדית** הייתה העונה ה-33 של ליגת המשנה ההולנדית, שהיא הליגה ההולנדית השנייה.
בסיום עונה זו, ניימכן, ויטסה ארנהם ודן האג העפילו לליגה הראשונה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, דן האג, א.ז. אלקמאר ו־DS79. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

## טבלת הליגה

### פלייאוף הדירוג
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסך הכול. בסיום כל סבב המדורגת ראשונה קיבלה כרטיס לפלייאוף הדירוג.

קטגוריה:עונות בליגת המשנה ההולנדית
קטגוריה:תחרויות כדורגל ב-1988
קטגוריה:תחרויות כדורגל ב-1989
קטגוריה:1988 בהולנד
קטגוריה:1989 באירופה
יהיה בסדר (אלבום של אביבה אבידן)

"**יהיה בסדר**" הוא אלבום הבכורה של הזמרת הישראלית אביבה אבידן. את האלבום הוציאה בשנת 1991 לאור חברת התקליטים הפרטית של משה בן-משה, "בן-מוש הפקות". "יהיה בסדר" זכה להצלחה רבה במועדוני הז'אנר המזרחי. מספר להיטים שנכללו בו הם "פרי גנך", שכתב והלחין יוני רועה על לכתו של חברו בתקופת שירותו הצבאי; "ימות המשיח", שגם כן הולחן על ידי רועה לצד מילותיו של נועם נתנאל ו"איש יקר שלי", שנכתב על ידי חמוטל בן זאב.

## רשימת רצועות

## הערות שוליים

## קישורים חיצוניים

קטגוריה:אלבומי בכורה מ-1990
קטגוריה:אלבומי אביבה אבידן
קטגוריה:אלבומים בעברית
יחידת נ"מ מוצנחת 7298

**ינמ"מ **(יחידת נ"מ מוצנחת)** 7298**  הייתה יחידה מובחרת בצה"ל, שהתמחתה בהפעלת אמצעי נ"מ (נגד-מטוסים) ניידים מעבר לקווי האויב.
[ממוזער|סמל [כנף 168|אגד 168 שאליו השתייכה היחידה]]
היחידה נוסדה בשנת 1985 ופעלה עד לסגירתה בשנת 2014.

## מבנה היחידה
היחידה הכילה שלושה חלקים: גרעין סדיר בפיקוד סמג"ד שישב במחנה סירקין במשך מרבית שנות קיום היחידה, שהופקד על שמירת כשירות האמל"ח ותכנון האימונים. חלק נוסף היה צוות שהתגייס ליחידת מגלן והיה מגיע ליחידה אחת לחודש לשמירת כשירות. בנוסף היו כוחות המילואים של היחידה שהרכיבו שתי סוללות.

### מיונים וקבלה ליחידה
לוחמי היחידה התמיינו תחילה ליחידת מגלן ולאחר חלקו הראשון של המסלול שכולל הכשרה בסיסית בבא"ח 35 (בא"ח צנחנים) עלו הלוחמים ליחידה במסע כומתה בסיומו קיבלו החיילים את הכומתה האדומה. מכאן התחילה הכשרת החיילים כלוחמי מגלן – הם מבצעים סדרות אימון העוסקות בשלל תחומים המכשירים אותם ללוחמה מבצעית. לאחר שלב זה יצאו החיילים לקורס מ"כים בית ספר למ"כים. לאחר קורס מ"כים מגיע חלקו האחרון של המסלול העוסק בתכנים ייעודים על פי תחומי העיסוק של הצוות, שלב זה התאפיין בפעילות אינטנסיבית אשר ריכזה את מרב התחומים אותם למד החייל במהלך שירותו עד כה, ובנוסף הייעוד הספציפי של הצוות, כאשר אחד מבין הייעודים הוא הפעלת אמצעי נ"מ ניידים מעבר לקווי אויב לשם הגנה אווירית בזמן מינימלי ליחידות עומק (כגון סיירת מטכ"ל, יחידת שלדג ושייטת 13), ולכן הצוות שזהו ייעודו נשלח להכשרת נ"מ בביסנ"מ ומכאן צוות זה של יחידת מגלן מתפצל ליחידה נפרדת: הינמ"מ. לבסוף עוברים הלוחמים אימון מסכם מסלול, שבסופו נערך טקס בו מוענקת להם סיכת הלוחם של היחידה.

לוחמי היחידה, כלוחמי יחידות מיוחדות אחרות, חבשו כומתות אדומות והשתייכו מבחינה ארגונית למערך הנ"מ תחת אגד 167 ולאחר מכן תחת אגד 168, אולם הכפיפות הפיקודית בפועל הייתה נתונה לאוגדה 98.

## היסטוריה

ביוני 2005 קיבלה ינמ"מ תעודת הצטיינות יחידתית מהנשיא משה קצב "על פועלה הרב בשנה האחרונה במסגרת פעילות מבצעית בשטחים והישגים רבים נוספים".

היחידה נסגרה בשנת 2014 עקב סגירת כל מערך הברקן בחיל האוויר, ובשל החשש שאם היחידה תועבר לפיקוד אוגדה 98, נשק היחידה יופנה בטעות כלפי כלי טיס של חיל האוויר, בהיעדר מרכז שליטה ובקרה מתאים.

## אמצעי לחימה
הנשק העיקרי של היחידה היה FIM-92 סטינגר (ברקן) וציוד היחידה כלל אמל"ח מיוחד ואמצעים מסווגים.

לוחמי היחידה היו מצוידים בנשק אישי מסוג רובה M4A1 פלאט-טופ, גלילון, במקלעי נגב ומאג וברובי צלפים מיוחדים, בהם SR-25.



תמונה:FIM-92 (JASDF) noBG.png|משגר FIM-92 סטינגר (ברקן)
תמונה:M4A1-flattop.png|M4A1 פלאט-טופ



## מפקדי היחידה
מפקדה הראשון ,בתצורה מיוחדת תחת אוגדה 98 למתארי "וילון ירוק" בעומק האויב, היה אל"ם איציק בן משה.

החליף אותו בתפקיד סא"ל ברגר גיל בשנים מ-2006-2013 במהלכן בפעילות מבצעית  רחבה ובלחימה במסגרת מלחמת לבנון השנייה.

מפקדה הבא והאחרון היה סא"ל רזי עטואר ובתקופתו הועברה היחידה בכפיפות מלאה לאוגדה 98 עד לסגירתה בשנת 2014

## סמל לוחמי היחידה
הסמל מהווה שילוב בין כנפי העטלף המייצגות את מערך הנ"מ מאז הקמתו, בשילוב עם סמל "עוצבת האש" שהיא אוגדה 98, מעוטר במגן דוד.

## הערות שוליים

קטגוריה:מערך ההגנה האווירית
קטגוריה:יחידות מובחרות בצה"ל
ינמ"מ
פילפל (אלבום)

"**פילפל**" הוא אלבום האולפן השני של הזמרת הישראלית אביבה אבידן. את האלבום הוציאה בשנת 1993 לאור חברת התקליטים הפרטית של משה בן-משה, "בן-מוש הפקות". בניגוד להצלחתו של אלבום הבכורה שלה, "יהיה בסדר", "פילפל" לא הושמע כמעט במועדני הז'אנר המזרחי, פרט לשיר "כותל המזרח", שנכתב והולחן על ידי דודו ברק ויוני רועה.

## רשימת רצועות

## הערות שוליים

## קישורים חיצוניים

קטגוריה:אלבומי אביבה אבידן
קטגוריה:אלבומים בעברית